als_Latn dik_Latn sag_Latn
Ndërsa Shqipëria është në pritje të vendimit të afërt të Këshillit Evropian per statusin e kandidatit, kryeministri Edi Rama është shprehur se qeveria i ka mbushur detyrimet për ta marrë atë. Gjatë një bashkëbisedimi me një grup studentësh, kryeministri tha se ajo çka kërkuan vendet e BE-së në dhjetor ishte të shihnin punën në vijueshmëri dhe jo vrullin e ditëve të para të qeverisjes. I pyetur lidhur me rritjen e nivelit të borxhit publik, dhe rrezikut që I sjell ekonomisë Rama tha se nuk ishte qeveria e tij ajo që rriti borxhin. 720 milion dollarë borxhe zinxhir në biznese dhe institucione kabineti i tij i gjeti që në momentin që nisi punën dhe për këtë kërkoi zgjidhjen më të mirë nga FMN. Duke komentuar reformën në arsimin e lartë kryeministri tha se atë nuk po e bën qeveria, por ajo kërkohet nga pedagoget dhe drejtuesit e Universiteteve. Sipas tij synimi është që të mos ketë shkolla shtetërore dhe private por shkolla publike, ku më i miri të shkojë të ajo që meriton.
als_Latn